فضل الرحمن عثمانی

فضل الرحمن عثمانی (1831ء – 15 جون 1907ء) ایک بھارتی عالم اور شاعر تھے، جنھوں نے دار العلوم دیوبند کی مشترکہ بنیاد رکھی۔ وہ عزیز الرحمن عثمانی اور شبیر احمد عثمانی جیسے علما کے والد تھے۔ ان کے پوتے عتیق الرحمن عثمانی؛ ندوۃ المصنفین کے بانی تھے۔
 سوانح 
عثمانی 1831ء کو دیوبند میں پیدا ہوئے۔ ان کی تعلیم دہلی کالج سے ہوئی تھی، جہاں انھوں نے مملوک علی نانوتوی کے زیر نگرانی تعلیم حاصل کی تھی۔ وہ محکمہ تعلیم میں اسکولوں کے ڈپٹی انسپکٹر تھے۔ انھوں نے محمد قاسم نانوتوی، سید محمد عابد دیوبندی اور دیگر افراد کے ساتھ مل کر دار العلوم دیوبند قائم کیا تھا۔ وہ ساری زندگی مجلس شورٰی دار العلوم دیوبند کے رکن رہے۔

عثمانی کا انتقال 15 جون 1907ء کو ہوا۔ ان کے سب سے بڑے فرزند عزیز الرحمن عثمانی تھے؛ جو دار العلوم دیوبند کے پہلے صدر مفتی کی حیثیت سے خدمات انجام دے چکے ہیں۔ ان کا دوسرے بیٹے شبیر احمد عثمانی؛ پاکستان کی بانی شخصیات میں شامل تھے۔ عثمانی کے پوتے عتیق الرحمن عثمانی نے ندوۃ المصنفین اور آل انڈیا مسلم مجلس مشاورت کی مشترکہ بنیاد رکھی۔

 ادبی خدمات 
عثمانی کی فارسی نظم قصّۂ غم دیبن؛ دیوبند کے حالات سے متعلق ایک تاریخی دستاویز ہے۔

 حوالہ جات 

 کتابیات 


زمرہ:1907ء کی وفیات
زمرہ:دار العلوم دیوبند کا تدریسی عملہ
زمرہ:بھارتی اردو شعرا
زمرہ:انیسویں صدی کے ہندوستانی مسلمان
زمرہ:دیوبندی شخصیات
زمرہ:بیسویں صدی کے ہندوستانی مسلمان
زمرہ:بھارت کے سنی علما
زمرہ:ویکی ڈیٹا سے مطابقت رکھنے والی مختصر تفصیل